McLintock! (títol orichinal en anglés, enguerada en Aragón con o títol en castellano de El gran McLintock, en aragonés O gran McLintock) ye una cinta de l'anyo 1963 de cine estausunidense de cine de western comico dirichida por Andrew V. McLaglen seguntes un guión orichinal de James Edward Grant (en inspirando-se en a obra teatral The Taming of the Shrew (1590) de William Shakespeare), con una banda sonora orichinal de Frank De Vol, una dirección de fotografía de William H. Clothier y una producción cinematografica de Michael Wayne ta la productora cinematografica Batjac Productions. En os suyos papels principals l'elenco d'a cinta ye formau por os actors John Wayne, Maureen O'Hara, Patrick Wayne, Stefanie Powers, Jack Kruschen, Chill Wills, Yvonne De Carlo, Jerry Van Dyke y Edgar Buchanan.

McLintock! se centra en a historia de George Washington "G.W." McLintock, un abundau ganadero propietario d'un important rancho que aspera que plegue su filla, Rebecca "Becky" McLintock, qui ha estau estudiando belas anyadas en una universidat de l'este d'Estaus Unius y que amás recibe la visita de su muller, Katherine "Kate" McLintock, qui l'ha deixau en l'alfanga en creyer que ella mereixeba estar entre l'alta sociedat y que lo suyo esposo no li podia ufrir d'estar-ne. S'ambienta en Arizona en calendata indeterminada de finals d'o sieglo XIX y se rodó en ixe mesmo estau d'Arizona. Antiparte, dende l'anyo 1991 a cinta fa parte d'o dominio publico en os Estaus Unius en no renovar-se adecuadament os dreitos d'autor.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''|
|}

Se veiga tamién
Cine en 1963.
Cintas de 1963.
McLintock!